અમદાવાદ: મ્યુનિ. સ્કૂલ બોર્ડના સંચાલિત શાળાઓમાં ગરીબ અને મધ્યમ વર્ગના પરિવારનાં બાળકો અભ્યાસ કરે છે. આશરે ૧.૪૩ લાખથી વધારે માસૂમ ભૂલકાઓનાં ભાવિ જીવનના ઘડતરની ચાવી સ્કૂલ બોર્ડના સત્તાધીશો પાસે છે. જોકે સ્કૂલ બોર્ડના નવા ચેરમેનનું કોકડું બે-ત્રણ મહિના બાદ પણ ઉકેલાયું ન હોઈ નવા શૈક્ષણિક સત્રનો કાર્યભાર કાર્યકારી ચેરમેન સંભાળશે તેવી અટકળો છે. જોકે અત્યારે તો કાર્યકારી ચેરમેનની ઓફિસની બહાર જ વહેતી ગટર ગંગાએ ચર્ચા જગાડી છે.